Všeobecný opis
Jedná sa o laboratórnu chladničku (ďalej len „zariadenie“), ktorá slúži pre bezpečné, stabilné a hygienické uskladnenie biologických vzoriek, chemikálií, reagencií, liekov, vakcín a ďalšieho citlivého laboratórneho materiálu. Vlastnosti a minimálne funkčné požiadavky sú stanovené tak, aby chladnička zabezpečovala ochranu uložených látok pred zhoršením kvality, kontamináciou alebo stratou účinnosti v dôsledku nesprávnych teplotných podmienok. Zariadenie je určené na uskladnenie očkovacích látok, ktoré slúžia na prevenciu prenosných ochorení v podmienkach Ministerstva vnútra SR. 
Minimálne technické požiadavky na zariadenie
1. vonkajšie rozmery zariadenia musia by max. 2200x720x850 mm (VxŠxH),
1. musí zabezpečovať rovnomerné chladenie pomocou dynamického chladiaceho systému,
1. zariadenie musí umožňovať automatické odmrazovanie,
1. musí byť vybavené vonkajším displejom teploty,
1. úžitkový objem zariadenia musí byť minimálne 430 l a maximálne 480 l, 
1. riadenie zariadenia musí byť elektronické,
1. zariadenie sa musí ovládať prostredníctvom tlačidiel alebo dotykového displeja,
1. zariadenie umožňuje nastavenie teploty po 0,1 ℃,
1. musí mať optický a akustický výstražný signál pri poruche,
1. musí mať funkciu alarmu výpadku siete, 
1. musí spĺňať požiadavky na spotrebiče určené na skladovanie liekov podľa normy DIN-13277,
1. musí spĺňať požiadavky na skladovanie produktov citlivých na teplotu podľa normy IEC 61010-2-011,
1. rozsah teploty chladiacej časti musí byť min. od 2 °C do min. +8 °C,
1. maximálna fluktuácia teploty nesmie presiahnuť 1,5 °C,
1. zariadenie musí byť vybavené výškovo nastaviteľnými policami s nosnosťou minimálne 10 kg,
1. zariadenie musí byť vybavené plnými dverami (bez presklenia) s uzamykateľným zámkom,
1. smer otvárania dverí zariadenia musí byť vymeniteľný.
Všeobecné požiadavky
Dokumentácia v slovenskom alebo českom jazyku musí obsahovať:
· návod na obsluhu, opravy a údržbu,
· technický popis,
· záručné podmienky.
Predmet zákazky musí byť vybavený certifikátom alebo písomným vyhlásením o zhode výrobku s technickými predpismi, vrátane spôsobu posudzovania zhody podľa § 22 zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov.
Predmet zákazky musí spĺňať podmienky podľa zákona č. 124/2006 Z. z. o bezpečnosti a ochrane zdravia pri práci o zmene a doplnení niektorých zákonov.
K návrhu je potrebné predložiť: 
· potvrdenie o pôvode predmetu zákazky s uvedením výrobcu a základným technickým opisom vrátane fotografií,
· príslušné certifikáty preukazujúce splnenie medzinárodných a slovenských technických noriem, alebo čestné vyhlásenie o príslušnej certifikácií vystavené autorizovanou osobou s uvedením čísla osvedčenia o zhode (napr. STN, EN, ISO, DIN, IEC a pod.).
Dodávajúci zabezpečí dodanie na miesto určenia, vyloženie, vynesenie, inštaláciu a zaškolenie obsluhy. Dodávajúci je povinný si plniť ďalšie príslušné povinnosti vyplývajúce zo všeobecne záväzných právnych predpisov (napr. záručná doba).


